VS002275
Datum: 2004-10-17T02:00:00.000+02:00
datum_sodbe_i_stopnje: 2010-09-30T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti
skupina: poseg v druge pravice osebnosti
fischer: ni določljiva
odskodnina: 4.000 EUR (za vsakega od tožnikov)
opombe: II Dor 82/2011. Predlog za dopustitev revizije tožene stranke je bil zavrnjen, ker ni izkazala odstopa od ustaljene sodne prakse.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Moški.

Opomba: Istočasno je bilo odločeno tudi o odškodnini za zakonca in odraslo hči prvotožeče stranke!

## Škodni dogodek

Količina (kritičnih) imisij hrupa, vibracij in izpušnih plinov, zaradi tovornega prometa po regionalni cesti G1-3/366, je presegla običajne meje.

Stanje je trajalo 48,5 meseca (od 17. 10. 2004 do 30. 10. 2008, ko je bila zgrajena avtocesta, zaradi katere se je promet preusmeril).

Stanovanjska hiša v kateri živijo tožniki je:

    od ceste oddaljena 20 m, na cesto gleda spalnica prve in druge tožene stranke;

    vsi trije delajo v lastnem lokalu v njihovi stanovanjski hiši,

    v neposredni bližini hiše je ovinek, kjer so posebej hrupno zavirala in speljevala vozila.

## Kršitev drugih pravic osebnosti

4.000 EUR Kršena je bila pravica do zdravega življenjskega okolja.

Tožniki so bili zaradi zaposlitve v lokalu v stanovanjski hiši 24 ur izpostavljeni imisijam. Zaradi hrupa niso mogli spati, si odpočiti, težko so se zbrali pri delu v lokalu, bili so nervozni. Komunikacija v družini je bila mogoča le s povišanim glasom, veliko je bilo prepirov. Zaradi hrupa ni bilo mogoče gledati televizije pri normalni jakosti. Oken ni bilo mogoče odpirati in hiše ne prezračiti. Na terasi se niso mogli zadrževati, druženje s prijatelji je bilo okrnjeno. Posoda v omarah se je zaradi vibracij tresla. Prvi tožnik je nekaj časa jemal pomirjevala. Posledice (nervoza) čutijo še vedno.

---

OZ člen 179